આ જાતનો ફેરફાર દેશ માટે કેટલીક સમસ્યાઓ ખડી કરે તે વાત તો સ્વાભાવિક છે.સમોઆની વસ્તીમાં 30 ડિસેમ્બરે 767 જણાનો જન્મ દિવસ,43 લોકોની લગ્ન તિથી .આવતી હતી.સરકારે તેમને સલાહ આપી કે એવા પ્રસંગોની ઉજવણી 29 મી અથવા 31 મી ડિસેમ્બરે કરી નાખો.હોટલ માં રહેતા પર્યટકો અને મુલાકાતીઓ પાસેથી મેનેજમેન્ટે 30 ડીસેમ્બર,શુક્રવાર નું ભાડું ન લેવાનું પણ કહ્યું. આંતરરાષ્ટ્રીય દિનાંક રેખાને પૂર્વ તરફ ખસેડવા જતા સમોઆ દેશે પર્યટન ના ખાતે મોટો લાભ ગુમાવી દીધો.ધરતી પરનો છેલ્લો સુર્યાસ્ત અત્યાર લગી સમોઆ માં જોવા મળતો હતો.આંતરરાષ્ટ્રીય દિનાંક રેખામાં ફેરફાર થવાથી એ વાત રહી નહિ.આમ છતાં સમોઆ ના વડા પ્રધાન આશાવાદી છે.અમેરિકાના વાલીપણા હેઠળનો અમેરિકન સમોઆ તરીકે ઓળખાતો પાડોશી ટાપુ આંતરરાષ્ટ્રીય દિનાંક રેખાની પૂર્વ તરફ જ રહ્યો છે.બંને વચ્ચે અંતર ફક્ત 125 કિમી નું છે.આથી મુલાકાતીઓ વિમાન દ્વારા પ્રવાસ ખેડીને સમાન તારીખે સત્તાવાર રીતે વારાફરતી બે વખત જન્મદિવસ માનવી શકે છે.આ જાતનો મોકો પૃથ્વી પરના બીજા લોકોને મળે નહિ.